seungwon929/Th-miracl huggingface dataset:
อาลี โมฮัมเหม็ด เกดี

อาลี โมฮัมเหม็ด เกดี (, ) (เกิด 2 ตุลาคม พ.ศ. 2495) เป็นนายกรัฐมนตรีของรัฐบาลกลางเปลี่ยนผ่านแห่งโซมาเลียตั้งแต่ พ.ศ. 2547 ถึง พ.ศ. 2550 เขาเป็นที่รู้จักในแวดวงทางการเมืองเมื่อได้รับการแต่งต้งเป็นนายกรัฐมนตรีในเดือนพฤศจิกายน พ.ศ. 2547 เขาเป็นพันธมิตรกับเผ่าอับกาอัล เผ่าย่อยของเผ่าฮาวีเยของโมกาดิชู หนึ่งในสี่ของชนเผ่าที่มีประสิทธิภาพมากที่สุดของโซมาเลีย เขารอดอย่างหวุดหวิดจากการโจมตีฆ่าตัวตายในบ้านของเขาซึ่งมีมีผู้เสียชีวิตอย่างน้อย 7 คนในวันที่ 3 มิถุนายน พ.ศ. 2550
อูว์แบร์ รีฟวซ์

อูว์แบร์ รีฟวซ์, ซีซี โอคิว (; 13 กรกฎาคม ค.ศ. 1932 — ) เป็นนักดาราศาสตร์ฟิสิกส์ชาวแคนาดาเชื้อสายฝรั่งเศสและเป็นผู้เผยแพร่วิทยาศาสตร์อย่างง่ายผ่านสื่อต่าง ๆ

นอกจากนี้ เขายังเคยแสดงความเห็นในเชิงบวกต่อเครื่องเร่งอนุภาคขนาดใหญ่ว่าอาจก่อให้เกิดการเปลี่ยนแปลงของวงการฟิสิกส์อนุภาคตลอดกาล

รีฟวซ์เข้าเรียนที่วิทยาลัยฌ็อง-เดอ-เบรเบิฟ ซึ่งเป็นวิทยาลัยหลักสูตรภาษาฝรั่งเศสที่มีชื่อเสียงของมอนทรีออล เขาได้เป็นผู้อำนวยการฝ่ายวิจัยศูนย์เพื่อการวิจัยทางวิทยาศาสตร์แห่งชาติฝรั่งเศสตั้งแต่ปี ค.ศ. 1965 และปัจจุบันอาศัยอยู่ที่กรุงปารีส ประเทศฝรั่งเศส โดยเขามักจะพูดผ่านทางโทรทัศน์เพื่อการส่งเสริมทางวิทยาศาสตร์

รีฟวซ์เกิดที่มอนทรีออล เขาสำเร็จการศึกษาระดับปริญญาตรีในสาขาฟิสิกส์จากมหาวิทยาลัยมอนทรีออลในปี ค.ศ. 1953 และสำเร็จหลักสูตรวิทยาศาสตรมหาบัณฑิตจากมหาวิทยาลัยแมคกิลล์ในปี ค.ศ. 1955 กับวิทยานิพนธ์เรื่อง "การก่อเกิดโพซิโตรเนียมในไฮโดรเจนและฮีเลียม" และได้รับวุฒิปริญญาเอกจากมหาวิทยาลัยคอร์เนลในปี ค.ศ. 1960 ซึ่งวิทยานิพนธ์ปริญญาเอกของเขาคือ "ปฏิกิริยานิวเคลียร์ความร้อนที่เกี่ยวข้องกับนิวเคลียสแสงปานกลาง" ตั้งแต่ปี ค.ศ. 1960 ถึง 1964 เขาได้สอนวิชาฟิสิกส์ที่มหาวิทยาลัยมอนทรีออลและทำงานเป็นที่ปรึกษาให้แก่องค์การนาซา
ออลเอ็กเซส

ออลเอ็กเซส () เป็นดีวีดีฉบับแรกของวงเฮฟวีเมทัลอเมริกัน อะเว็นจด์เซเวนโฟลด์ วางจำหน่ายวันที่ 17 กรกฎาคม ค.ศ. 2007 กำกับโดยราฟา อัลคันทารา เนื้อหาข้างในประกอบไปด้วยสารคดีเกี่ยวกับวงซึ่งมีวิดีโอที่บันทึกไว้ตั้งแต่ปี 1999 จนถึงปี 2007 บันทึกการแสดงสดสี่วิดีโอ มิวสิควิดีโอสี่เพลง และตอนที่ถูกตัดออกไปและโบนัสอื่นๆ ดีวีดีดังกล่าวเป็นแผ่นไม่จำกัดโซน และมียอดขาย 11,000 แผ่น ในอาทิตย์แรกที่วางจำหน่าย จากข้อมูลของ Nielsen Soundscan นับตั้งแต่วันวางจำหน่ายจนถึงปี 2010 ออลเอ็กเซส มียอดจำหน่ายไปแล้วราว 61,000 แผ่น นอกจากนี้ยังมีการฉายออล เอ็กเซส รอบพรีเมียร์ในวันที่ 16 กรกฎาคม 2007 ในโรงภาพยนตร์เฉพาะแห่งในสหรัฐอเมริกา ในปี 2014 ออลเอ็กเซสถูกวางจำหน่ายผ่านร้านไอทูนส์

เอ็ม. แชโดวส์ พูดถึง"ออลเอ็กเซส"ไว้ว่า "วิดีโอนี้ใช้เวลาถึงแปดปีในการถ่ายทำ เราไม่อยากเอาเปรียบแฟน ๆ ด้วยการออกวิดีโอการแสดงธรรมดา ๆ แต่ว่าเราอยากตอบแทนแฟนของเราด้วยการให้เขาได้เห็นว่าอะไรทำให้เพื่อนรักห้าคนมากิน นอน และใช้ชีวิตด้วยกันในแบบอะเว็นจด์เซเวนโฟลด์ ดีวีดีนี้จะเผยทุกอย่างตั้งแต่ชีวิตหลังเวทีจนถึงการแสดงครั้งแรก ๆ ของพวกเราในบ้านเกิด เราจะไม่ทิ้งรายละเอียดอะไรที่แฟน ๆ ถามถึงในหลายปีที่ผ่านมานี้ ต่างจากดีวีดีคอนเสิร์ตจำเจพวกนั้นนี่จะเป็นสารคดีที่คุณสามารถหยิบมาดูได้เรื่อยๆ"

เนื้อเรื่องหลักของ"ออลเอ็กเซส"เป็นสารคดีเกี่ยวกับความเป็นมาของวงตั้งแต่เริ่มก่อตั้งจนกระทั่งถึงช่วงทัวร์อัลบั้ม"ซิตีออฟอีวิล" เนื้อหาถูกแบ่งออกเป็นตอนต่างๆดังนี้บันทึกการแสดงสดของอะเว็นจด์เซเวนโฟลด์จากการแสดงที่บอลรูมแฮมเมอร์สไตน์, นิวยอร์กซิตี้ ระหว่างการทัวร์ปี 2006 มีทั้งหมดสี่เพลง ดังนี้:

ประกอบด้วยมิวสิกวิดีโอเพลงจากอัลบั้ม"เวกกิงเดอะฟอลเลน"และ"ซิตีออฟอีวิล"รวมกันเป็นสี่เพลง โดยทั้งหมดจะมีโบนัสเป็นคลิปเสียงพากย์สมาชิกในวง และผู้กำกับมิวสิควิดีโอแต่ละตัวรวมอยู่ด้วย มิวสิควิดีโอทั้งสี่ได้แก่:

ประกอบด้วยวิดีโอตัวเต็มของฉากบางฉากที่ปรากฏในวิดีโอหลัก
ออลเอ็กเซสถูกฉายในโรงภาพยนตร์เฉพาะบางแห่งในสหรัฐอเมริกาในวันที่ 16 กรกฎาคม 2007 หนึ่งวันก่อนที่ออลเอ็กเซสจะถูกวางจำหน่าย โรงภาพยนตร์ที่ฉายมีทั้งหมดหกแห่ง ดังนี้

DVD: All Excess
ณิชาวรินทร์ อรุณรุ่งไพศาล

ณิชาวรินทร์ อรุณรุ่งไพศาล (นามเดิม: ณิชาวรินทร์ เบิกอรุณรุ่ง; ชื่อเล่น: ตุ๊กติ๊ก , สิริ; 26 ธันวาคม พ.ศ. 2529) จบการศึกษาระดับปริญญาตรีจาก Hans-Bockler-Berufsschule ประเทศเยอรมนี เป็นนักแสดง ได้เข้าประกวด มิสไทยแลนด์เวิลด์ ติด 10 คนสุดท้าย และได้แข่งขันรายการ The Acting Queen ช่อง โมเดิร์นไนน์ทีวี ปี 2553
แฮนด์เมด

แฮนด์เมด (Handmade) เป็นอัลบั้มชุดที่ห้าของวงแบล็คเฮด ออกจำหน่ายเมื่อปี พ.ศ. 2546 โดยอัลบั้มนี้ได้มีการเปลี่ยนมือกลองจากยุ่น มาเป็น ธนู จุ้ยนุช (ไก่) ซึ่งเป็นสมาชิกของวงวายน็อตเซเว่นเป็นการชั่วคราว เนื่องจากยุ่นมีธุรกิจส่วนตัว สำหรับเพลงจะเน้นความสดใหม่ของดนตรีเป็นหลัก และทำเพลงออกมาในแนวอัลเทอร์เนทีฟเมทัล โดยเพลงทั้งหมดในอัลบั้มนี้ล้วนแต่ทำด้วยมือทั้งสิ้น ซึ่งบางเพลงมีความหนักเทียบเท่าเพลงในอัลบั้ม Full Flavor รวมทั้งยังใช้วิธีการร้องและคำร้องที่รุนแรงเพิ่มขึ้น แต่ไม่หยาบคาย สำหรับอัลบั้มนี้ อานนท์ นักร้องนำของวงได้เลิกไว้หนวด และเปลี่ยนมาไว้ผมยาวแทน แต่ไม่ยาวเท่าอัลบั้มชุดแรกๆ เพลงที่ได้รับความนิยมในอัลบั้มนี้ได้แก่ ไม่เป็นไร เหตุผล และฉันอยู่ตรงนี้
เท็น (อัลบั้ม)

เท็น (Ten) เป็นอัลบั้มชุดที่หกของวงแบล็คเฮด ออกจำหน่ายเมื่อวันที่ 16 สิงหาคม พ.ศ. 2548 โดยอัลบั้มนี้เป็นการเฉลิมฉลองครบรอบ 10 ปีของวง และยุ่น วิโรจน์ เจริญพิพัฒน์สิน ก็ได้กลับมาเป็นมือกลองอีกครั้งหนึ่งหลังจากที่ไปทำธุรกิจส่วนตัวอยู่พักใหญ่ ส่วนแนวเพลงยังคงเน้นดนตรีอัลเทอร์เนทีฟร็อกเช่นเดิม เนื้อหาของเพลงจะค่อนข้างพูดถึงในเรื่องของผู้ใหญ่มากกว่า และในบางแง่มุมของอัลบั้มนี้ยังแสดงให้เห็นถึงเอกลักษณ์ของวัฒนธรรมไทย โดยเพลงที่ได้รับความนิยม อาทิ ไม่จำเป็นต้องดีที่สุด ใจร้าย ที่ไหนก็มี และมีความสุขหรือเปล่า
ทีม็อน เว็ลเลินร็อยเทอร์

ทีม็อน ยานิส เว็ลเลินร็อยเทอร์ () นายทวารชาวเยอรมันจากสโมสร ชัลเคอ 04 ในศึก บุนเดสลีกา

ทีม็อนเกิดเมื่อวันที่ 3 ธันวาคม 2538 เป็นลูกชายของ อิงโก เว็ลเลินร็อยเทอร์ นักการเมืองชื่อดังของเยอรมันซึ่งปัจจุบันเป็นประธานสโมสร คาลส์รูเออ

ทีม็อนได้ประเดิมสนามในนามทีมชุดใหญ่เมื่อวันที่ 3 กุมภาพันธ์ 2558 ในนัดที่ทีม ราชันสีน้ำเงิน เปิดบ้านที่ เฟลตินส์ อารีน่า เสมอกับทีม เสือใต้ บาเยิร์น มิวนิก 1-1 โดยลงสนามแทน ฟาเบียน กีเฟอร์ นายทวารมือ 2 ในช่วงครึ่งหลัง

ต่อมาเขาได้ลงเล่นในศึก ยูฟ่า แชมเปี้ยนส์ ลีก เป็นตัวจริงนัดแรกเมื่อวันที่ 18 กุมภาพันธ์ 2558 ในนัดที่ชัลเคอเปิดบ้านพบกับทีม ราชันชุดขาว เรอัล มาดริด ซึ่งเขาก็ทำผลงานได้ดีถึงแม้ทีมจะแพ้ไป 0-2
สายเคโย

สายเคโย () เป็นเส้นทางรถไฟระหว่างโตเกียวและจังหวัดชิบะ ขนานไปตามชายฝั่งอ่าวโตเกียว บริหารโดยบริษัทรถไฟญี่ปุ่นตะวันออก เป็นส่วนหนึ่งในเส้นทาง "โตเกียวเมก้าลูป" () รอบโตเกียว เมื่อเชื่อมต่อเส้นทางกับสายมุซะชิโนะ สายนัมบุ และสายโยะโกะฮะมะ
วากิ้น

วากิ้น (; ; โรมะจิ: "wakin") เป็นปลาทองสายพันธุ์หนึ่งที่มีแหล่งกำเนิดที่ประเทศจีน ในช่วงราชวงศ์จิน มันคือบรรพบุรุษของปลาทองตัวอ้วนกลมทั้งหลาย เมื่อปี 1502 วากิ้นได้ถูกนำเข้ามายังประเทศญี่ปุ่น ยุคมุโระมะจิ ในจังหวัดโอะซะกะ และซะไก วากิ้นในประเทศไทยมีฟาร์มบางที่ที่เพาะวากิ้นกันอยู่ แต่ไม่ค่อยได้รับความนิยมมากนัก ลักษณะของสายพันธุ์ลำตัวเรียวยาว และใหญ่ มีครับหางเดียว และคู่ สีบนลำตัวสีส้ม, สีแดง เป็นต้น

วากิ้นสามารภแบ่งได้เป็น 2 ประเภท
1. วากิ้นฟุนะ(วากิ้นดั้งเดิม) ที่มีลักษณะหางเดียว หรือหางทู
2. วากิ้น ที่มีลักษณะหางสามแฉก
ก้อนหินก้อนนั้น

"ก้อนหินก้อนนั้น" เป็นซิงเกิลของ ศิรินทิพย์ หาญประดิษฐ์ ในปี พ.ศ. 2547 จากอัลบั้ม "Time Machine" ประพันธ์เนื้อร้องโดย นิติพงษ์ ห่อนาค, แต่งทำนองโดย วีรภัทร์ อึ้งอัมพร, เรียบเรียงโดย โกมล บุญเพียรผล ออกจำหน่ายครั้งแรกในวันที่ 28 กันยายน พ.ศ. 2547

เพลง ก้อนหินก้อนนั้น ได้อันดับสูงสุด 9 จากการจัดอันดับของ SWEET CHART 89.5 FM ในชาร์ตของ SWEET CHART 89.5 FM Top Chart 20 ประจำวันที่ 4 กุมภาพันธ์ พ.ศ. 2548
ตากลับ

ตากลับ (; ; โรมะจิ: "Chotangan") เป็นปลาทองที่มีต้นกำเนิดอยู่ในประเทศจีน ชาวญี่ปุ่นเรียกกันว่า "โซเตนกัง" ซึ่งมีความหมายว่า ปลาตาดูฟ้าดูดาวหรือตามุ่งสวรรค์ สาเหตุเนื่อจากปลาทองชนิดนี้มีตาหงายกลับขึ้นข้างบนผิดจากปลาทองชนิดอื่นๆ นั่นเอง เคยมีนิทานจีนอยู่เรื่องหนึ่งเล่าต่อกันว่าปลาตัวนี้เกิดขึ้นในสมัยราชาภิเษกฮ่องเต้จีนพระองค์หนึ่ง โดยองค์ฮ่องเต้ได้ทอดพระเนตรลงในบ่อปลาก็พบว่าปลาทองตัวนี้ได้พลิกตาขึ้นมาจ้องมองพระองค์คล้ายกับต้องการแสดงการคารวะสรรเสริญพระองค์ มีบางตำนานได้กล่าวไว้ว่า ปลาทองพันธุ์ตาโปน ซึ่งถูกนำไปเลี้ยงไว้ในไหที่มีปากแคบ ทำให้ปลาต้องคอยแหงนตาขึ้นมองข้างบนอยู่ตลอดเวลา เนื่องจากแสงสว่างภายในไม่เพียงพอ จนกระทั่งทำให้ตาของปลาหงายขึ้นตลอดกาล ซึ่งเรื่องที่กล่าวมาทั้งหมดนี้เป็นเพียงเรื่องที่ชาวจีนเล่าขานกันมาแต่โบราณกาล สำหรับประวัติแท้จริงของต้นกำเนิด ปลาทองพันธุ์นี้ยังไม่มีหลักฐานยืนยันเป็นที่แน่ชัด

ลักษณะของปลาทองชนิดนี้จะมีลำตัวคล้ายกับปลาทองหัวสิงห์ แต่ครีบและหางจะไม่ตั้งแผ่เหมือนปลาทองพันธุ์หัวสิงห์ ในสมัยแรกนั้น ปลาทองพันธุ์นี้มีครีบหางที่ยาว ความยาวของหางพอๆ กับความยาวของลำตัว สีของตัวปลาเป็นสีส้มออกทองเป็นปลาที่ไม่มีครีบกระโดงหลังเหมือนปลาทองพันธุ์หัวสิงห์ ต่อมาในราวปี ค.ศ. 103 ชาวญี่ปุ่นได้นำปลาชนิดนี้ไปเลี้ยงและผสมพันธุ์จนได้ปลาทองพันธุ์ตากลับที่มีครีบหางสั้นกว่าพันธุ์ดั้งเดิมของจีน ซึ่งชาวญี่ปุ่นได้ตั้งชื่อปลาชนิดนี้ว่า chotagan และนับตั้งแต่นั้นเป็นต้นมาปลาทองพันธุ์นี้ก็เป็นที่รู้จักและนิยมเลี้ยงกันแพร่หลายมากขึ้น แต่เนื่องจากปลาทองพันธุ์นี้เป็นปลาที่ค่อนข้างเลี้ยงยาก สาเหตุเพราะปลาทองสายพันธุ์นี้ตาไม่ค่อยดีและมีประสาทสัมผัสในการดมกลิ่นที่ดีคล้ายกับปลาทองพันธุ์ตาโปนทั้งหลาย ซึ่งถ้าเราให้อาหารสดที่ยังมีชีวิตปลามักว่ายไล่กินไม่ค่อยทันเพราะมองไม่ค่อยเห็น ดังนั้นการเลี้ยงปลาชนิดนี้จึงควรให้อาหารตรงหน้าเพื่อให้ปลาอมองเห็นได้ชัด และไม่ควรเลี้ยงปลาทองพันธุ์นี้ร่วมกับปลาทองพันธุ์อื่น เพราะมันอาจถูกรังแกหรือถูกปลาทองตัวอื่นแย่งกินอาหารหมด
อันเดอร์อาร์เมอร์

อันเดอร์อาร์เมอร์ () บริษัทและตรายี่ห้อผลิตภัณฑ์เครื่องกีฬาและเสื้อผ้ากีฬา รวมถึงเสื้อผ้าลำลองสัญชาติอเมริกัน ก่อตั้งขึ้นในปี ค.ศ. 1996 โดย เควิน พลังค์ อดีตกัปตันทีมอเมริกันฟุตบอลมหาวิทยาลัยแมรีแลนด์ ในวัย 23 ปี

มีสำนักงานใหญ่ตั้งอยู่ที่เมืองบัลติมอร์ รัฐแมรีแลนด์ ในทวีปยุโรปมีสำนักงานตั้งอยู่ที่สนามกีฬาโอลิมปิก กรุงอัมสเตอร์ดัม ประเทศเนเธอร์แลนด์ นอกจากนี้แล้วยังมีสำนักงานอื่น ๆ ตั้งอยู่ที่เมืองเดนเวอร์ รัฐโคโลราโด, ฮ่องกง, เมืองกว่างโจว ประเทศจีน, กรุงจาการ์ตา ประเทศอินโดนีเซีย และเมืองโตรอนโต ประเทศแคนาดา อันเดอร์อาร์เมอร์เริ่มผลิตรองเท้าขึ้นในปี ค.ศ. 2006

ในประเทศไทย อันเดอร์อาร์เมอร์ มีร้านจำหน่ายสินค้าแห่งแรกที่ชั้น 1 ศูนย์การค้าสยามเซนเตอร์ เปิดในวันที่ 1 สิงหาคม ค.ศ. 2015 และนับเป็นสาขาที่ 10 ในภูมิภาคเอเชียตะวันออกเฉียงใต้ นอกจากนี้ยังมีสาขาที่เมกาบางนา สเปลล์ แอท ฟิวเจอร์พาร์ค และเซ็นทรัลพลาซา เวสต์เกต รวมถึงเคาท์เตอร์ในห้างสรรพสินค้าพารากอน เอ็มโพเรียม คิว สปอตส์ มอลล์ แอท เอ็มควอเทียร์ และเซ็นทรัลเฟสติวัล พัทยา บีช
ไม่ธรรมดา (เพลงสุพล พัวศิริรักษ์)

"ไม่ธรรมดา" เป็นซิงเกิลของสุพล พัวศิริรักษ์ จากสตูดิโออัลบั้ม "Good Afternoon" ประพันธ์เนื้อร้องและแต่งทำนองโดย แมนสรวง สุรางครัตน์ และเรียบเรียงโดย วัฒนกร ศรีวัง ออกจำหน่ายในวันที่ 11 มีนาคม พ.ศ. 2554

เพลง "ไม่ธรรมดา" ได้อันดับ 4 จากการจัดอันดับของ HOT FM ในชาร์ต HOT FM TOP 20 CHART หมวดเพลงไทยสากล ประจำวันที่ 7 พฤษภาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
ฟุนะ

ฟุนะ (; ; โรมะจิ: "funa") เป็นปลาทองป่าในแหล่งน้ำธรรมชาติของประเทศจีน ที่มีรูปร่างเรียวยาวคล้ายกับปลาทั่วๆไป มีสีเขียวเข้ม และสีน้ำตาล แต่ดั้งเดิมถือเป็นปลาที่นิยมนำมาเป็นอาหารจนถึงปัจจุบัน ชาวบ้านเลี้ยงฟุนะไว้ในบ่อ บริเวณบ้านเพื่อไว้เป็นอาหาร และได้เกิดลูกปลาที่แตกต่างจากพ่อแม่ คือมีสีส้ม ชาวบานในระแวกนั้นจึงสนใจและได้เลี้ยงไว้ จนมีการพัฒนามาเป็นปลาทองสายพันธุ์ต่างๆในปัจจุบัน ซึ่งชาวจีนจะเรียกปลาทองฟุนะที่หาได้ตามแหล่งน้ำธรรมชาติว่า "chi yu"
ชูบุงกิ้น

ชูบุงกิ้น (; ; โรมะจิ: "shubunkin") ปลาทองชูบุงกิ้น มีชื่อเรียกภาษาอังกฤษอยู่ด้วยกันหลายชื่อ อาทิเช่น SPECKLED GOLDFISH, HARLEQUIN GOLDFISH, VERMILION GOLDFISH และ RED BROCADE เป็นปลาที่เพิ่งเกิดขึ้นในต้นศตวรรษที่ 20 นี้ โดยนักเพาะพันธุ์ปลาทองจากนครโตเกียว ประเทศญี่ปุ่น คือ นาย Kichigoro Akiyama โดยนำปลาทอง 3 ชนิด คือ ปลาทองพันธุ์ตาโปน 3 สี (5สี) มาผสมข้ามพันธุ์กับปลาทองพันธุ์วากิ้น ซึ่งมีหางสี่ แบบสั้น ต่อมาก็นำมาผสมกับปลาทองพันธุ์ ฮิบุนะ(ปลาทองธรรมดา) จากนั้นเขาก็ได้คัดเลือกลูกปลาขึ้นมาราว 14-15 ตัว จากจำนวนปลาทั้งสิ้น 2หมื่นกว่าฟอง ซึ่งลูกปลาที่เขาเพาะพันธุ์ขึ้นได้มีหางยาวมีเกล็ดบางใส และมีสีหลากหลายสีอยู่ในตัวเดียวกัน ซึ่งนาย Shinnosuke Matsubara ได้ขนานนามให้ปลาตัวนี้ว่า “Red Marked Calico” หรือ "Shubunkin"

ต่อมาลูกปลาทองชูบุงกิ้นได้เข้าไปแพร่หลายในประเทศอังกฤษในสมัยราชาภิเษกอวยพรเจ้ายอร์ชที่ 6 ในสมัยนั้นได้มีพ่อค้าปลาบางรายได้ตั้งชื่อปลาชนิดนี้ว่า “Coronation Fish” หรือปลาราชาภิเษก ทั้งนี้เพราะปลาชนิดนี้มีจุดประขึ้นเป็นสีต่างๆ แต่ชื่อนี้ก็ใช้เพียงเพื่อผลประโยชน์ในเชิงการค้าเท่านั้น และในเวลาต่อมาปลาทองชนิดนี้ ก็ได้วิวัฒนาการจนได้ปลาทอง 2 สายพันธุ์ London Shubunkin และ Bristol Shubunkin ซึ่งปลาทองทั้ง 2 สายพันธุ์จะมีรูปร่างและสีสันที่เหมือนๆ กัน ต่างกันตรงที่ปลาทอง Bristol Shubunkin จะมีครีบและหางยื่นยาวและสูงกว่า แต่แบบ London Shubunkin ดูจะได้รับความนิยมมากว่าในประเทศอังกฤษ

ปลาทองชูบุงกิ้นเป็นปลาทองที่มีความแข็งแรงอดทนมากชนิดหนึ่ง มีเกล็ดบางใสแต่ไม่เงาแวววาวเหมือนปลาทองทั่วๆไป ลำตัวมีลักษณะคล้ายปลาทองสามัญแต่จะเพรียวกว่า มีครีบที่สมบรูณ์และยาวกว่า ปลายหางจะมนกลม เป็นปลาที่ว่ายน้ำได้รวดเร็วและต้องการพื้นที่ในที่เลี้ยงพอสมควร ปลาทองชนิดนี้เมื่อโตเต็มที่จะมีขนาดถัวเฉลี่ยราว 9 นิ้ว มีอายุยืนยาวราว 10-20 ปี จัดว่าเป็นปลาทองที่ค่อนข้างเลี้ยงง่าย สามารถเลี้ยงได้ในกลางแจ้งตลอดทั้งปี เป็นปลาที่สามารถปรับตัวให้เข้ากับสภาพแวดล้อมได้เป็นอย่างดี สามารถเลี้ยงได้ในที่ๆแม้มีอุณหภูมิต่ำ แต่ไม่ควรให้ปลาอยู่ในที่ๆ มีอุณหภูมิต่ำกว่า 60 องศาF เป็นระยะเวลานานๆ เพราะความเย็นอาจทำให้กระเพาะลมของปลาเกิดการผิดปกติ ปลาชนิดนี้มีด้วยกันหลากหลายสี อาทิเช่น สีแดง ขาว ส้ม ทอง น้ำตาล ดำ เหลือง ม่วงเข้ม น้ำเงิน เทา

สำหรับในบ้านเราปลาทองพันธุ์ชูบุงกิ้นมันรู้จักดีในนามของ “ปลาทองหางซิว” แต่ไม่ค่อยได้รับความนิยมเป็นที่แพร่หลายนัก ทั้งนี้อาจเนื่องมาจากเป็นปลาทองที่รูปร่างธรรมดาๆ จึงทำให้ไม่ค่อยเป็นที่สนใจกันเท่าใด
เสียใจแต่ไม่แคร์

เสียใจแต่ไม่แคร์ (Whatever) เป็นซิงเกิลในปี พ.ศ. 2555 ของ Waii Just Y. (ปัญญริสา เธียรประสิทธิ์) ประพันธ์คำร้องโดย โปสการ์ด แต่งทำนองและเรียบเรียงโดย ณรงค์ศักดิ์ ศรีบรรฎาศักดิ์วัชรากรณ์ ออกจำหน่ายในวันที่ 11 มีนาคม พ.ศ. 2555

เพลง เสียใจแต่ไม่แคร์ (Whatever) ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 22 เมษายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วาโตไน

วาโตไน (; ; โรมะจิ: "watounai") เป็นปลาทองที่มีแหล่งกำเนิดมาจากประเทศญี่ปุ่น มีลักษณะคล้ายวากิ้น แตกต่างกันกันที่วาโตไนมีครีบที่ยาวกว่า มันได้รับการผสมสายพันธุ์ระหว่าง วากิ้น - ริวกิ้น ในช่วงต้นของศตวรรษที่ 20 ของประเทศญี่ปุ่น
กรรณภว์ ธนภรรคภวิน

กรรณภว์ ธนภรรคภวิน (29 สิงหาคม พ.ศ. 2493) สมาชิกสภานิติบัญญัติแห่งชาติ อดีตที่ปรึกษาผู้ตรวจการแผ่นดิน อดีตผู้พิพากษาสมทบศาลทรัพย์สินทางปัญญาและการค้าระหว่างประเทศ

กรรณภว์ ธนภรรคภวิน เกิดเมื่อ 29 สิงหาคม พ.ศ. 2493 เดิมชื่อเชาวลิต รันาวิวัฒน์พงศ์สมรสกับ นางยาใจ นิมมานันทน์ จบการศึกษาจาก Bachelor Degree (Science in Commerce) Medina College, ฟิลิปปินส์ และจบหลักสูตรนักบริหารระดับสูงด้านการพัฒนาธุรกิจอุตสาหกรรมและการลงทุน รุ่นที่ 1 จากสถาบันวิทยาการธุรกิจและอุตสาหกรรม หลักสูตรนักบริหารยุทธศาสตร์ป้องกันและปราบปรามการทุจริตระดับสูง รุ่นที่ 4 จาก สถาบันป้องกันและปราบปรามการทุจริตแห่งชาติ หลักสูตรผู้บริหารระดับสูงด้านการบริหารงานพัฒนาเมือง รุ่นที่ 2 จาก สถาบันพัฒนาเมืองกรุงเทพมหานคร หลักสูตรภูมิพลังแผ่นดิน รุ่นที่ 1 จาก จุฬาลงกรณ์มหาวิทยาลัย หลักสูตรกฎหมายทรัพย์สินทางปัญญาเพื่อการพัฒนาและเพิ่มมูลค่าทางธุรกิจ จากศาลทรัพย์สินทางปัญญาและการค้าระหว่างประเทศ หลักสูตรผู้บริหารระดับสูงด้านการค้าและการพาณิชย์ รุ่นที่ 3 จาก มหาวิทยาลัยหอการค้าไทย หลักสูตรผู้บริหารกระบวนการยุติธรรมระดับสูง รุ่นที่ 13 จาก สถาบันข้าราชการฝ่ายตุลาการศาลยุติธรรม หลักสูตรการป้องกันราชอาณาจักรภาครัฐ เอกชน และการเมือง (วปม.) รุ่นที่ 2546 จากวิทยาลัยป้องกันราชอาณาจักร

ผู้แทนฝ่ายการค้าและการลงทุนของสภาวิทยาศาสตร์แห่งชาติจีน ประธานบริษัท วีนนีเม้กซ์อุตสาหกรรม จำกัด ประธานบริษัท โอลิค อินเตอร์เนชั่นแนล (ไทย) จำกัด กรรมการบริษัท อุบลไบโอเอทานอล จำกัด กรรมการบริษัท อินะบาตะไทย จำกัด กรรมการบริษัท เอสไปเค (ประเทศไทย) จำกัด ที่ปรึกษาประจำคณะกรรมาธิการการกีฬา รองประธานคณะอนุกรรมาธิการศึกษาและติดตามร่างพระราชบัญญัติเขตเศรษฐกิจพิเศษในคณะกรรมาธิการต่างประเทศ ที่ปรึกษาวิทยาลัยการยุติธรรม ผู้พิพากษาสมทบศาลทรัพย์สินทางปัญญาและการค้าระหว่างประเทศ กรรมการส่งเสริมกิจการโรงเรียนนายร้อยตำรวจ ที่ปรึกษารัฐมนตรีกระทรวงอุตสาหกรรม ที่ปรึกษารัฐมนตรีกระทรวงวิทยาศาสตร์และเทคโนโลยี ที่ปรึกษารัฐมนตรีช่วยว่าการกระทรวงพาณิชย์ ที่ปรึกษารัฐมนตรีช่วยว่าการกระทรวงต่างประเทศ

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
กฤษฎา เจริญพานิช

พลเรือเอก กฤษฎา เจริญพานิช (17 มกราคม พ.ศ. 2500) สมาชิกสภานิติบัญญัติแห่งชาติ เจ้ากรมพระธรรมนูญ หัวหน้าสำนักตุลาการทหาร และตุลาการพระธรรมนูญ หัวหน้าศาลทหารสูงสุด

พลเรือเอก กฤษฎา เจริญพานิช เกิดเมื่อ 17 มกราคม พ.ศ. 2500 จบการศึกษาจากโรงเรียนเตรียมทหาร และจบการศึกษาจากโรงเรียนนายเรือ จบการศึกษาคณะนิติศาสตร์ มหาวิทยาลัยรามคำแหง เนติบัณฑิตไทย สำนักอบรมศึกษากฎหมายแห่งเนติบัณฑิตยสภา จบหลักสูตรผู้บริหารกระบวนการยุติธรรมเชิงรุกแบบบูรณาการ รุ่นที่ 4 จาก กระทรวงยุติธรรม หลักสูตรผู้บริหารกระบวนการยุติธรรมระดับสูง รุ่นที่ 18 จาก วิทยาลัยการยุติธรรม

รับราชการครั้งแรกในพ.ศ. 2525 ในตำแหน่งนายทหารพระธรรมนูญ สังกัดกองทัพเรือ พ.ศ. 2529 เป็นอัยการทหาร พ.ศ. 2534 เป็นตุลาการพระธรรมนูญ ในพ.ศ. 2556 เลื่อนขึ้นเป็นหัวหน้าสำนักตุลาการทหาร และตุลาการพระธรรมนูญ หัวหน้าศาลทหารสูงสุด

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
เห็นนางเงียบ ๆ ฟาดเรียบนะคะ

"เห็นนางเงียบ ๆ ฟาดเรียบนะคะ" เป็นซิงเกิลของจ๊ะ อาร์สยาม ในปี พ.ศ. 2557 ประพันธ์เนื้อร้องและแต่งทำนองโดย กำแหง เกรียงไกรธรณี และเรียบเรียงโดย สมพร รัตนไพร ออกจำหน่ายในวันที่ 19 สิงหาคม พ.ศ. 2557

เพลง เห็นนางเงียบๆ ฟาดเรียบนะคะ ได้อันดับ 17 จากการจัดอันดับของเว็บไซต์ Intensive Watch หมวดเพลงไทยลูกทุ่ง ประจำเดือน กันยายน พ.ศ. 2557 แต่ในวันที่ 28 กรกฎาคม พ.ศ. 2560 กลับถูกคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งห้ามออกอากาศในสื่อต่าง ๆ โดยให้เหตุผลว่าพบคำหยาบ 1 คำคือ แรด
ช้าง เอฟเอคัพ 2558

การแข่งขันฟุตบอล ช้าง เอฟเอคัพ ฤดูกาล 2558 เริ่มการแข่งขันรอบคัดเลือก ตั้งแต่วันที่ 25 กุมภาพันธ์ ไปจนถึงนัดชิงชนะเลิศ ในวันที่ 19 ธันวาคม พ.ศ. 2558 ที่สนามศุภชลาศัย กรีฑาสถานแห่งชาติ โดยทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ

ทำการจับสลากวันที่ 23 กุมภาพันธ์ ทำการแข่งขันวันที่ 4 มีนาคม
ทำการจับสลากวันที่ 9 เมษายน ทำการแข่งขันวันที่ 24 มิถุนายน
ทำการจับสลากวันที่ 7 กรกฎาคม ทำการแข่งขันวันที่ 29 กรกฎาคม
ืทำการจับสลากวันที่ 31 กรกฎาคม ทำการแข่งขันวันที่ 5 สิงหาคม
ทำการจับสลากวันที่ 7 กันยายน ทำการแข่งขันวันที่ 23 กันยายน
ทำการจับสลากวันที่ 26 ตุลาคม ทำการแข่งขันวันที่ 2 ธันวาคม
ทำการแข่งขันวันที่ 26 ธันวาคม ที่ สนามศุภชลาศัย
4 ทีมจากรอบ 8 ทีมสุดท้าย จับสลากประกบคู่การแข่งขันแบบน๊อคเอาท์ ทั้งหมด 2 คู่ กำหนดจับสลากวันจันทร์ที่ 26 ตุลาคม 2558 เวลา 14.00 น. ณ ห้องปาริชาต โรงแรมโกลเด้นทิวลิป ซอฟเฟอริน พระราม 9
ลำดับการสืบราชสันตติวงศ์เดนมาร์ก

ลำดับการสืบราชสันตติวงศ์เดนมาร์ก ถูกกำหนดโดยพระราชบัญญัติการสืบราชสันตติวงศ์แห่งเดนมาร์ก ที่มีการแก้ไขในวันที 27 มีนาคม พ.ศ. 2496 ที่จำกัดให้มีการสืบราชสมบัติในผู้สืบสันดานของกษัตริย์คริสเตียนที่ 10 ที่ประสูติแต่อะเล็กซันดรีเนอแห่งเม็คเลนบูวร์ก-ชเวริน ทั้งต้องเป็นบุตรที่เกิดในสมรส และการลำดับจะเรียงตามลำดับบุตรคนโต

อนึ่งการเสกสมรสของเจ้าหญิงเบเนดิกเทอ พระกนิษฐราชินี กับเจ้าชายริชาร์ดแห่งไซน์-วิตต์เกนชไตน์-เบอร์เลบูวร์ก ซึ่งเป็นเจ้านายต่างฐานันดร เมื่อปี พ.ศ. 2511 นั้น มีเงื่อนไขว่าพระโอรสหรือพระธิดาของเจ้าหญิงจะไม่มีสิทธิ์ในการสืบราชสันตติวงศ์ แต่เฮนริก ซาห์เล () นักกฎหมายชาวเดนมาร์ก ได้ออกมาถกเถียงว่าผู้สืบสันดานของเจ้าหญิงเบเนดิกเทอมีสิทธิ์ในการสืบราชสมบัติ

ส่วนในกรณีของสมเด็จพระราชินีอันเนอ-มารีแห่งกรีซ พระกนิษฐราชินีพระองค์เล็กที่ได้อภิเษกสมรสกับสมเด็จพระราชาธิบดีคอนสแตนตินที่ 2 แห่งกรีซ เมื่อปี พ.ศ. 2507 นั้น ถูกมองว่าเป็นการอภิเษกกับเจ้านายต่างด้าวแม้ว่าจะเป็นเจ้านายร่วมราชวงศ์เดียวกันและมีพระอิสริยยศเป็น ""เจ้าชายแห่งเดนมาร์ก"" ก็ตาม แต่การอภิเษกสมรสนี้มีเงื่อนไขว่าพระองค์และผู้สืบสันดานจะต้องสละสิทธิ์ในการสืบราชสันตติวงศ์เดนมาร์ก
แบล็คเฮด

แบล็คเฮด () วงออลเทอร์นาทิฟร็อก ที่เกิดจากการรวมตัวของอดีตนักร้องและนักดนตรีวง ยูเรเนียม ซึ่งก็คือ อานนท์ สายแสงจันทร์ และ สมทบ สมมีชัย มือกีตาร์ฝีมือดี อภิสิทธิ์ พงศ์ชัยสิริกุล จากวงบิ๊กกัน และมือกลอง วิโรจน์ เจริญพิพัฒน์สิน พวกเขารวมตัวกัน และเล่นดนตรีกลางคืนใน Rock Pub ก่อนจะทำอัลบั้มออกมาออกสู่สายตาประชาชน

พวกเขาได้ออกอัลบั้มชุดแรก "The Album Blackhead" ในปีพ.ศ. 2538 โดยมีเพลงดังอย่าง "ยืนยัน" "ทน" และ "ความทรงจำ"

ปี พ.ศ. 2540 ได้ออกอัลบั้มชุดที่ 2 "Full Flavor มีเพลงดังอย่าง "หลอน" "หนักหัวใคร" และ "I Wanna flush you"

ปี พ.ศ. 2542 ได้ออกอัลบั้มชุดที่ 3 "Pure" มีเพลงดังอย่าง "ยิ่งโตยิ่งสวย" "อยู่ไปไม่มีเธอ" "รักเธอกับฟักทอง" และ "อย่าเสียน้ำตา"

ปี พ.ศ. 2543 ได้ออกอัลบั้มชุดที่ 4 "Basic" มีเพลงดังอย่าง "รักคือ" "ยอมรับ" "ใจฉันอยู่กับเธอ" และ "เหล้าจ๋า"

ปี พ.ศ. 2546 ได้ออกอัลบั้มชุดที่ 5 "Handmade" มีเพลงดังอย่าง "ไม่เป็นไร" "ฉันอยู่ตรงนี้" และ "เหตุผล"

ปี พ.ศ. 2548 ได้ออกอัลบั้มชุดที่ 6 "Ten"มีเพลงดังอย่าง "ใจร้าย" และ "ไม่จำเป็นต้องดีที่สุด"

ประกอบด้วยสมาชิก 4 คน
อัลบั้ม Blackbonus เป็นอัลบั้มพิเศษฉลองความประสบความสำเร็จของวงในอัลบั้มแรก

อัลบั้มบรรจุเพลงเวอร์ชันแสดงสด

อัลบั้มแบล็คเฮดในแนวเพลงฟังสบายๆ สไตล์อคูสติค

อัลบั้มรวมเพลงใหม่จาก 5 ศิลปิน(Blackhead, Instinct, Zeal, The King Kong, ธรรพ์ณธร)Disc: 1

Disc: 2
โดยภายหลัง แกรมมี่ ได้มีการนำ Blackhead - Real Rock concert มาจัดจำหน่ายอีกครั้งในวันที่ 28 ตุลาคม พ.ศ. 2557 ในรูปแบบรีมาสเตอร์แผ่นเสียงที่ชัด
วอลเลย์บอลหญิงชิงแชมป์ยุโรป 1995

วอลเลย์บอลหญิงชิงแชมป์ยุโรป 1995 () เป็นครั้งที่ 19 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองโกรนิงเงิน และ อาร์เนม, เนเธอร์แลนด์ ระหว่างวันที่ 23 กันยายน – 1 ตุลาคม พ.ศ. 2538
วอลเลย์บอลหญิงชิงแชมป์ยุโรป 1997

วอลเลย์บอลหญิงชิงแชมป์ยุโรป 1997 () เป็นครั้งที่ 20 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองเบอร์โน, สาธารณรัฐเช็ก ระหว่างวันที่ 23 กันยายน – 1 ตุลาคม พ.ศ. 2540
เขตปกครองคณะสงฆ์ภาค 10

เจ้าคณะภาค มีอำนาจหน้าที่การปกครองคณะสงฆ์จังหวัดต่างๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้
วอลเลย์บอลหญิงชิงแชมป์ยุโรป 1999

วอลเลย์บอลหญิงชิงแชมป์ยุโรป 1999 () เป็นครั้งที่ 21 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมือง โรม และ เปรูจา, ประเทศอิตาลี ระหว่างวันที่ 20 กันยายน – 25 กันยายน พ.ศ. 2542
อีปอลิต ฟีโซ

อาร์ม็อง อีปอลิต หลุยส์ ฟีโซ (; 23 กันยายน ค.ศ. 1819 – 18 กันยายน ค.ศ. 1896) เป็นนักฟิสิกส์ชาวฝรั่งเศส

อีปอลิต ฟีโซ เกิดเมื่อ ค.ศ. 1819 เป็นบุตรชายของหลุยส์และเบอาทริส ฟีโซ ผลงานแรกของเขาคือการช่วยปรับปรุงกระบวนการถ่ายภาพ ฟีโซและเพื่อนนักฟิสิกส์อีก 2 คนคือ ฟร็องซัว อาราโก และเลอง ฟูโกได้ร่วมกันศึกษาคุณสมบัติของความร้อนและแสง จนในปี ค.ศ. 1848 ฟีโซก็ได้ทำนายถึงปรากฏการณ์การเคลื่อนไปทางแดง (redshift)

หนึ่งปีต่อมา ฟีโซได้ทำการหาค่าอัตราเร็วของแสงจนได้ค่าที่ใกล้เคียงกว่าค่าเดิมของโอเลอ เรอเมอร์ เขาใช้วิธีการฉายแสงไปที่กระจกที่อยู่ห่างออกไป 8 กิโลเมตร โดยให้แสงผ่านช่องว่างระหว่างกงล้อที่หมุนด้วยความเร็ว โดยความเร็วของกงล้อจะเพิ่มขึ้นเรื่อย ๆ จนกระทั่งแสงสะท้อนกลับมายังช่องว่างถัดไป ค่าที่ฟีโซคำนวณได้นั้นเท่ากับ 313,300 กิโลเมตร/วินาที ซึ่งคลาดเคลื่อนจากค่าปัจจุบัน (299,792.458 กิโลเมตร/วินาที) เพียงห้าเปอร์เซ็นต์เท่านั้น ต่อมาในปี ค.ศ. 1848 ฟีโซค้นพบปรากฏการณ์ดอปเพลอร์ (หลังดอปเพลอร์ค้นพบ 6 ปี) ห้าปีต่อมา เขาก็เริ่มใช้คำว่า "capacitor" (ตัวเก็บประจุ) เมื่อศึกษาขดลวดเหนี่ยวนำ

อีปอลิต ฟีโซ เสียชีวิตในปี ค.ศ. 1896 ขณะมีอายุได้ 76 ปี
สนามกีฬาลาดกระบัง 54

สนามกีฬาลาดกระบัง 54 เป็นสนามที่สามารถใช้ได้หลายประเภท ตั้งอยู่ในจังหวัดสมุทรปราการ ประเทศไทย โดยปัจจุบันเป็นสนามเหย้าของ สโมสรฟุตบอลยาสูบ ศุลกากร โดยมีความจุประมาณ 2,000 ที่นั่ง
สนามเฉลิมพระเกียรติ บางมด

สนามเฉลิมพระเกียรติ บางมด เป็นสนามที่สามารถใช้ได้หลายประเภท ตั้งอยู่ในกรุงเทพมหานคร ประเทศไทย โดยปัจจุบันเป็นสนามเหย้าของ สโมสรฟุตบอลบางกอก เอฟซี โดยมีความจุประมาณ 8,000 ที่นั่ง
โททัลวอร์: อัตติลา

โททัลวอร์: อัตติลา เป็นเกมวางแผนบนคอมพิวเตอร์ พัฒนาโดยครีเอทีฟแอสเซมบลี และจัดจำหน่ายโดยเซก้า เป็นเกมล่าสุดในซีรีส์ โททัลวอร์ โดยเป็นเรื่องราวการรบของจักรวรรดิ์ฮัน ที่นำโดยจักพรรดิ์อัตติลา
เกมเริ่มวางจำหน่ายวันที่ 17 กุมภาพันธ์ พ.ศ. 2558
สนามกีฬาสุระกุล

สนามสุระกุล เป็นสนามที่สามารถใช้ได้หลายประเภท ตั้งอยู่ในจังหวัดภูเก็ต ประเทศไทย โดยปัจจุบันเป็นสนามเหย้าของ สโมสรฟุตบอลจังหวัดภูเก็ต โดยมีความจุประมาณ 16,000 ที่นั่ง

สนามสุระกุล เดิมเป็นสุสานหรือฮวงซุ้ยซีเต๊กค้า พื้นที่หากมองจากถนนจะเป็นเนินขึ้นไปบนเขา ปี พ.ศ. 2505 ทางการได้หาที่สร้างสนามกีฬาของจังหวัดแทนสนามไชย(สโมสรข้าราชการ)ตรงข้ามศาลากลาง เพราะเวลามีกีฬานักเรียนนักศึกษาสถานที่เริ่มคับแคบเนื่องจากจำนวนผู้เข้าร่วมที่มากขึ้น กรมพลศึกษาและทางจังหวัดจึงตกลงเอาที่สุสานบางส่วนเป็นมาสร้างเป็นสนามกีฬา โดยการล้างป่าช้าคือขุดศพขึ้นมาแต่ละหลุม แล้วนำมาทำพิธี 4 ศาสนา หลังจากนั้นจะใช้รถเกรดดิน ปรับที่ให้เสมอโดยเอาดินด้านหลังและข้างมาปรับใส่ด้านหน้าและด้านข้างเลยทำให้ไม่ต้องสร้างอัฒจรรย์ สามารถทำเป็นที่นั่งได้เลย สนามสุระกุลทำพิธีเปิด เมื่อปี พ.ศ. 2507 โดยเสาไฟรอบสนามได้รับการบริจาคจาก พ่อค้า นายเหมือง เป็นสนามแรกในส่วนภูมิภาคและเพื่อเป็นเกียรติให้กับผู้ว่าราชการจังหวัดที่รับราชการอยู่ในขณะนั้น จึงใช้นามสกุลของ นายอ้วน สุระกุล เป็นชื่อของสนาม
ในปัจจุบันมีหน่วยงานที่ ควบคุมดูแลได้แก่ องค์การบริหารส่วนจังหวัด
ภาวดี คุ้มโชคไพศาล

ภาวดี คุ้มโชคไพศาล (เกิด 17 สิงหาคม พ.ศ. 2536) เป็นนักแสดงชาวไทย ผลงานที่ทำให้เธอเป็นที่รู้จักมากที่สุดก็คือเพลง “นักเลงคีย์บอร์ด” ของ “แสตมป์ อภิวัชร์” และซีรีส์มาลี เพื่อนรัก..พลังพิสดาร รับบท เป็น เมษา คำนึงวิทยา คู่กับ จุฑาวุฒิ ภัทรกำพล

ภาวดีจบการศึกษาระดับมัธยมศึกษาตอนปลายจาก โรงเรียนสตรีวัดมหาพฤฒาราม ในพระบรมราชินูปถัมภ์ ห้องเรียนพิเศษคณิตศาสตร์ สายวิทยาศาสตร์-คณิตศาสตร์ และสำเร็จการศึกษาในสาขาวิชาภาพยนตร์ ที่คณะเทคโนโลยีสารสนเทศและการสื่อสาร มหาวิทยาลัยศิลปากร

หยิบแฮมแผ่นที่หก (Cat Film เอาเพลงมาทำเป็นหนัง)